На заканчэнне літургіі біскуп Аляксандр Кашкевіч заклікаў моладзь кіравацца ў жыцці запаведдзю любові, каб усім сваім сэрцам любіць Бога і іншага чалавека. Іерарх, які ў гэты дзень таксама асвяціў памятныя крыжы для моладзі, заахвоціў яе захоўваць вернасць Хрысту, Яго крыжу і Касцёлу. “Будзьце верныя крыжу да канца свайго жыцця. Палюбіце крыж Хрыста, трывайце пры ім у вернасці да канца”, - дадаў біскуп.